In 2001 het sy die toekenning as die beste operasanger van die Kaapstad Vriende van die Opera ontvang.
Hendrik Hofmeyr het vir Stapelberg ‘n sangsiklus, Die stil avontuur, geskryf geskoei op gedigte van Elisabeth Eybers en sy het ook Hofmeyr se Byzantium, 1997, vir sopraan en orkes, uitgevoer.
Onder die naam van haar produksiemaatskappy Long Tall Woman Productions wat sy in 2004 gestig het, het sy produksies geskep waarmee sy die kunstefeeskringloop, van die Nasionale Kunstefees tot Innibos, gedoen het.